《佛音阁》
清代·钱林

春影如云不入城，平田一绿少人行。野花都已得禅意，山鸟半能呼佛名。

间拓断碑分藓色，爱凭虚阁借松声。等闲小李开图画，金碧遥天上晚晴。

作者简介：（1762—1828）浙江仁和人，原名福林，字东生，一字志枚，号金粟。嘉庆十三年进士，授编修，官至侍读学士、左迁庶子。熟于本朝名臣言行，及河漕、盐榷、钱法诸大政。有《文献征存录》、《玉山草堂诗集》。